CELEX: 32018D1109(02)
Language: ro
Date: 2018-11-05 00:00:00
Title: Decizia Comisiei din 5 noiembrie 2018 de înlocuire a unui membru al Grupului părților interesate al platformei REFIT

9.11.2018   
               
               
                  RO
               
               
                  Jurnalul Oficial al Uniunii Europene
               
               
                  C 403/8
               
            
         DECIZIA COMISIEI
         din 5 noiembrie 2018
         de înlocuire a unui membru al Grupului părților interesate al platformei REFIT
         (2018/C 403/05)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia C(2015) 3261 final a Comisiei din 19 mai 2015 de instituire a platformei REFIT, în special articolul 4,
         întrucât:
         
                     (1)
                  
                  
                     Articolul 4 din Decizia C(2015) 3261 final a Comisiei de instituire a platformei REFIT (denumită în continuare „platforma”) prevede că aceasta va cuprinde un „Grup al reprezentanților guvernelor” și un „Grup al părților interesate”. Acesta din urmă va fi compus din maximum 20 de experți, dintre care doi reprezintă Comitetul Economic și Social European și Comitetul Regiunilor, iar restul reprezintă mediul de afaceri, inclusiv IMM-urile, partenerii sociali și organizațiile societății civile care au o experiență directă în aplicarea legislației Uniunii. Experții din Grupul părților interesate sunt numiți în nume propriu sau pentru a reprezenta un interes comun al mai multor părți interesate.
                  
               
                     (2)
                  
                  
                     În conformitate cu articolul 4 alineatul (4) din decizie, Comisia numește, la propunerea prim-vicepreședintelui Comisiei, membrii Grupului părților interesate, pe care îi selectează din rândul persoanelor cu experiență directă în aplicarea legislației Uniunii care au răspuns la cererea de candidaturi. Numirile asigură, în măsura în care este posibil, o reprezentare echilibrată a diferitelor sectoare, interese și regiuni ale Uniunii, precum și un echilibru între numărul de bărbați și cel de femei. Articolul 4 alineatul (5) din decizie prevede că membrii vor fi numiți pentru o perioadă care se încheie la 31 octombrie 2019. În temeiul articolului 4 alineatul (6) din decizie, membrii care demisionează pot fi înlocuiți pentru restul mandatului lor.
                  
               
                     (3)
                  
                  
                     Decizia C(2015) 9063 final a Comisiei din 16 decembrie 2015 de numire a membrilor Grupului părților interesate al platformei REFIT (1) prevede că, dacă pe parcursul mandatului platformei un membru al Grupului părților interesate încetează să mai dețină această calitate, prim-vicepreședintele poate numi un înlocuitor din rândul persoanelor de pe lista inițială a candidaților care au răspuns la cererea de exprimare a interesului de a deveni membru al Grupului părților interesate.
                  
               
                     (4)
                  
                  
                     Domnul Michael Van Straalen a demisionat, la data de 28 mai 2018, din funcția de membru al Grupului părților interesate.
                  
               
                     (5)
                  
                  
                     Domnul dr. Frantisek Doktor se află pe lista inițială a candidaților care au răspuns la cererea de exprimare a interesului de a deveni membru al Grupului părților interesate,
                  
               DECIDE:
         
            Articol unic
            Domnul dr. Frantisek Doktor este numit membru al Grupului părților interesate al platformei REFIT până la 31 octombrie 2019, în locul domnului Van Straalen.
         
         
            Adoptată la Bruxelles, 5 noiembrie 2018.
            
               
                  Pentru Comisie
               
               Frans TIMMERMANS
               
                  Vicepreședinte
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            ANEXĂ
            
                        Nume
                     
                     
                        Naționalitate
                     
                     
                        Reprezintă un interes comun al părților interesate dintr-un anumit domeniu de politică
                     
                     
                        Angajatorul actual
                     
                  
                        Dl dr. Frantisek Doktor
                     
                     
                        Slovacă
                     
                     
                        DA
                     
                     
                        ViaEuropa Competence Centre s.r.o